Document ID: 31993D0335

ΑΠΟΦΑΣΗ ΤΗΣ ΕΠΙΤΡΟΠΗΣ της 28ης Μαΐου 1993 για την τροποποίηση της απόφασης 93/242/ΕΟΚ της 30ής Απριλίου 1993 περί της εισαγωγής στην Κοινότητα ορισμένων ζώντων ζώων και των προϊόντων τους, καταγωγής ορισμένων ευρωπαϊκών χωρών, σε ότι αφορά τον αφθώδη πυρετό
(93/335/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 91/496/ΕΟΚ του Συμβουλίου της 15ης Ιουλίου 1991 περί καθορισμού των βασικών αρχών σχετικά με την οργάνωση των κτηνιατρικών ελέγχων των ζώων προελεύσεως τρίτων χωρών που εισάγονται στην Κοινότητα και περί τροποποιήσεως των οδηγιών 89/662/ΕΟΚ, 90/425/ΕΟΚ και 90/675/ΕΟΚ (1), όπως τροποποιήθηκε τελευταία από την απόφαση 92/438/ΕΟΚ (2), και ιδίως την παράγραφο 7 του άρθρου 18,
την οδηγία 90/675/ΕΟΚ του Συμβουλίου της 10ης Δεκεμβρίου 1990 περί καθορισμού των βασικών αρχών σχετικά με την οργάνωση των κτηνιατρικών ελέγχων των προϊόντων προελεύσεως τρίτων χωρών που εισάγονται στην Κοινότητα (3), όπως τροποποιήθηκε τελευταία από την οδηγία 92/118/ΕΟΚ (4), και ιδίως την παράγραφο 7 του άρθρου 19,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (5), όπως τροποποιήθηκε τελευταία από την οδηγία 92/112/ΕΟΚ, και ιδίως το άρθρο 10,
Εκτιμώντας:
ότι με την απόφαση 93/242/ΕΟΚ της Επιτροπής (6) θεσπίστηκαν επιπλέον εγγυήσεις για την εισαγωγή στην Κοινότητα ορισμένων ζώντων ζώων και των προϊόντων τους, καταγωγής ορισμένων χωρών της Ανατολικής Ευρώπης-
ότι οι όροι για την εξαγωγή προς την Κοινότητα ζώντων βοοειδών, αιγοπροβάτων, χοίρων και άλλων δίχηλων ζώων και ορισμένων από τα προϊόντα αυτών ισχύουν μόνο στις χώρες εκείνες οι οποίες έχουν παράσχει ορισμένες γραπτές εγγυήσεις αποδεκτές από την Επιτροπή- ότι οι χώρες αυτές απαριθμούνται στο παράρτημα Β της απόφασης 93/242/ΕΟΚ-
ότι, από τις άλλες χώρες που απαριθμούνται στο παράρτημα Α της απόφασης 93/242/ΕΟΚ, απαγορεύεται η εξαγωγή ή διαμετακόμιση ζώντων ζώων και η εξαγωγή κρέατος στην Κοινότητα, εκτός εάν πρόκειται για προϊόντα που έχουν υποβληθεί σε θερμική επεξεργασία-
ότι η Κοινότητα έχει λάβει αποδεκτές γραπτές εγγυήσεις από μερικές από τις χώρες που απαριθμούνται στο παράρτημα Α- ότι οι χώρες αυτές μπορούν τώρα να ενταχθούν στο παράρτημα Β και να επιτρέπεται να εξάγουν στην Κοινότητα ορισμένα ζώντα ζώα και τα προϊόντα τους στο πλαίσιο της διαδικασίας του κεφαλαίου ΙΙ της εν λόγω απόφασης-
ότι, γι' αυτό το λόγο η απόφαση 93/242/ΕΟΚ πρέπει να τροποποιηθεί-
ότι η παρούσα απόφαση είναι σύμφωνη με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 93/242/ΕΟΚ τροποποιείται ως εξής:
1. Στο άρθρο 5 παράγραφος 2 στοιχείο δ), μετά τους όρους "30 Απριλίου 1993" προστίθενται οι όροι "όπως τροποποιήθηκε από την απόφαση 93/335/ΕΟΚ της Επιτροπής της 28ης Μαΐου 1993".
2. Στο άρθρο 5 παράγραφος 3 στοιχείο δ), μετά τους όρους "30 Απριλίου 1993" προστίθενται οι όροι "όπως τροποποιήθηκε από την απόφαση 93/335/ΕΟΚ της Επιτροπής της 28ης Μαΐου 1993".
3. Στο άρθρο 6 παράγραφος 2, μετά τους όρους "30 Απριλίου 1993" προστίθενται οι όροι "όπως τροποποιήθηκε από την απόφαση 93/335/ΕΟΚ της Επιτροπής της 28ης Μαΐου 1993".
4. Στο άρθρο 7 παράγραφος 2, μετά τους όρους "30 Απριλίου 1993" προστίθενται οι όροι "όπως τροποποιήθηκε από την απόφαση 93/335/ΕΟΚ της Επιτροπής της 28ης Μαΐου 1993".
5. Τα παραρτήματα αντικαθίστανται από τα παραρτήματα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Μαΐου 1993.

Labels: 3
17
18
6